૩૫ લાખનું હીટાચી મશીન સીઝ કરાયા બાદ ખનિજ ચોરી સાથે હીટાચી મશીનની ચોરી કરવાના મામલે જાદર પોલીસ સ્ટેશનમાં સવા બે વર્ષ બાદ મામલો દર્જ થતા પોલીસે કાર્યવાહી કરી હતી. તા. ૩૦જૂન ૨૦૧૬ની રાત્રે ફલાસણ ગામની સીમમાં સાબરમતી નદીમાંથી હીટાચી મશીન દ્વારા રેતી ખનિજની ચોરી થતા ભુસ્તરશાસ્ત્રી, રોયલ્ટી ઇન્સપેકટર, સર્વેયર, માઇન્સ સુપરવાઇઝર અને ગામના સરપંચ સહિતની ટીમે ચેકીંગ કરી બિનઅધિકૃત રીતે ચાલતુ રેતી ખનનનું કૌભાંડ ઝડપી મહેસાણા જિલ્લાના વિજાપુર ખાતે રહેતા અશ્વિનસિંહ ભગવતસિંહ રાઠોડ વિરૂધ્ધ કાર્યવાહી કરી હતી.